CELEX: 32020R0578
Language: sl
Date: 2020-02-21 00:00:00
Title: Delegirana uredba Komisije (EU) 2020/578 z dne 21. februarja 2020 o spremembi Uredbe (EU) 2018/196 Evropskega parlamenta in Sveta o dodatnih carinah za uvoz nekaterih izdelkov s poreklom iz Združenih držav Amerike

28.4.2020   
               
               
                  SL
               
               
                  Uradni list Evropske unije
               
               
                  L 133/1
               
            
         DELEGIRANA UREDBA KOMISIJE (EU) 2020/578
         z dne 21. februarja 2020
         o spremembi Uredbe (EU) 2018/196 Evropskega parlamenta in Sveta o dodatnih carinah za uvoz nekaterih izdelkov s poreklom iz Združenih držav Amerike
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2018/196 Evropskega parlamenta in Sveta z dne 7. februarja 2018 o dodatnih carinah za uvoz nekaterih izdelkov s poreklom iz Združenih držav Amerike (1) in zlasti člena 3(3) Uredbe,
         ob upoštevanju naslednjega:
         
                     (1)
                  
                  
                     Ker Združene države Amerike niso uskladile Zakona o trajnem dampingu in izravnavi s subvencijami (v nadaljnjem besedilu: CDSOA) s svojimi obveznostmi iz sporazumov Svetovne trgovinske organizacije (v nadaljnjem besedilu: STO), je bila z Uredbo (EU) 2018/196 prvotno uvedena dodatna carina ad valorem v višini 4,3 % za uvoz nekaterih izdelkov s poreklom iz Združenih držav Amerike. V skladu z dovoljenjem STO za začasni preklic uporabe koncesij za Združene države Komisija vsako leto prilagodi stopnjo začasnega preklica stopnji razveljavitve ali omejitve, ki ju CDSOA povzroči Evropski uniji v navedenem času. Leta 2019 je bila stopnja začasnega preklica prilagojena na dodatno carino ad valorem v višini 0,001 %, Uredba (EU) 2018/196 pa je bila ustrezno spremenjena.
                  
               
                     (2)
                  
                  
                     Izplačila po CDSOA za zadnje leto, za katero so podatki na voljo, se nanašajo na razdelitev protidampinških in izravnalnih dajatev, pobranih v proračunskem letu 2019 (od 1. oktobra 2018 do 30. septembra 2019). Na podlagi podatkov, ki jih je objavila Carinska in mejna zaščita Združenih držav ter v skladu s členom 3(1)(a) Uredbe (EU) 2018/196, je stopnja razveljavitve ali omejitve, povzročene Uniji, preračunana na 25 506,30 USD.
                  
               
                     (3)
                  
                  
                     Stopnja razveljavitve ali omejitve in posledično začasnega preklica se je v primerjavi z letom 2019 povišala. Vendar v skladu s členom 3(1)(c) stopnje začasnega preklica ni mogoče prilagoditi stopnji razveljavitve ali omejitve z dodajanjem izdelkov na seznam v Prilogi I k Uredbi (EU) 2018/196, ker so bili vsi izdelki s seznama v Prilogi II k Uredbi (EU) 2018/196 že dodani v Prilogo I. Zato Komisija v skladu s členom 3(1)(e) navedene uredbe ne sme spreminjati seznama izdelkov v Prilogi I, lahko pa spremeni stopnjo dodatne dajatve, da prilagodi stopnjo začasnega preklica stopnji razveljavitve ali omejitve. Štiri izdelke na seznamu v Prilogi I bi bilo zato treba ohraniti na seznamu, stopnjo dodatne uvozne dajatve pa spremeniti in jo določiti v višini 0,012 %.
                  
               
                     (4)
                  
                  
                     Učinek dodatne uvozne dajatve ad valorem v višini 0,012 % na uvoz izdelkov v Prilogi I s poreklom iz Združenih držav Amerike predstavlja v času enega leta vrednost trgovine, ki ne presega 25 506,30 USD.
                  
               
                     (5)
                  
                  
                     Da ne bi prišlo do zamud pri uporabi spremenjene stopnje dodatne uvozne dajatve, bi morala ta uredba začeti veljati na dan objave.
                  
               
                     (6)
                  
                  
                     Uredbo (EU) 2018/196 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Člen 2 Uredbe (EU) 2018/196 se nadomesti z naslednjim:
            
               
                  „Člen 2
                  
                  Za izdelke s poreklom iz Združenih držav, navedene v Prilogi I k tej uredbi, se poleg carine, ki se uporablja v skladu z Uredbo (EU) št. 952/2013 Evropskega parlamenta in Sveta (*1), uvede dajatev ad valorem v višini 0,012 %.
               
            
         
         
            Člen 2
            Ta uredba začne veljati na dan objave v Uradnem listu Evropske unije.
            Velja od 1. maja 2020. 
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 44, 16.2.2018, str. 1.
      
      
         
            PRILOGA
            
               
                  „PRILOGA I
                  Izdelki, za katere se uvedejo dodatne uvozne dajatve, so navedeni z osemmestnimi oznakami KN. Opis izdelkov, ki se uvrščajo pod te oznake, je v Prilogi I k Uredbi Sveta (EGS) št. 2658/87 (1).
                  0710 40 00
                  ex  90031900 ,„okviri za očala in podobni izdelki iz navadnih kovin“
                  8705 10 00
                  6204 62 31
               
            “
               (1)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).